
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1628 


31 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Λειτουργίας της Διαχειριστικής Επιτρο¬ 
πής του Λογαριασμού Αγροτικής Εστίας. 1 

Αύξηση του επιδόματος ανεργίας από 1.1.2003, σύμφω¬ 
να με τις διατάξεις της παρ. 1 του άρθρου 12 του Ν. 

2224/94. 2 

Καταβολή έκτακτης οικονομικής ενίσχυσης στους 

φρεατορύχους Ν. Λάρισας. 3 

Διαδικασία και τρόπος διορισμού ειδικευμένων για¬ 
τρών για εξειδίκευση στην Λοιμωξιολογία. 4 

Καθορισμός κριτηρίων διορισμού Αγροτικών γιατρών 

σε Κέντρα Υγείας και Περιφερειακά Ιατρεία. 5 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 6 


Συμπλήρωση της αριθ.64354/18248/5.10.2001 από¬ 
φασης των Υπουργών Εσωτερικών Δημόσιας Διοί¬ 
κησης και Αποκέντρωσης και Μεταφορών και Επι¬ 
κοινωνιών «Συγκρότηση Επιτροπής Παρακολούθη- 
σηςτου Προγράμματος "ΠΟΛΙΤΕΙΑ" στο Υπουργείο 


Μεταφορών και Επικοινωνιών». 7 

ΑΠΟΦΑΣΕΙ Σ 

Αριθ. οικ. 1210 (1) 


Κανονισμός Λειτουργίας της Διαχειριστικής Επιτροπής 
του Λογαριασμού Αγροτικής Εστίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 του Ν. 3050 (ΦΕΚ 214 Ν 2002) 
«Σύσταση Λογαριασμού Αγροτικής Εστίας και άλλες διατάξεις». 

2. Τις διατάξεις των άρθρων 13,14 και 15 του Ν. 2690/99 
(ΦΕΚ 45 Α). 

3. Το Α.Π. 91035/4.11.2002 έγγραφο του Οργανισμού 
Γεωργικών Ασφαλίσεων. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εγκρίνουμε τον «Κανονισμό Λειτουργείας της Διαχειρι¬ 
στικής Επιτροπής του Λογαριασμού Αγροτικής Εστίας», 
που έχει ως ακολούθως: 


Άρθρο 1 

Σύγκληση της Διαχειριστικής Επιτροπής 

1. Η Διαχειριστική Επιτροπή του Λογαριασμού Αγροτι¬ 
κής Εστίας συγκαλείται μετά από πρόσκληση του Προέ¬ 
δρου αυτής ή του νόμιμου αναπληρωτή του, τακτά μεν 
τρεις (3) φορές το μήνα, έκτακτα δε κάθε φορά που, κατά 
την κρίση του Προέδρου, παρίσταται ανάγκη γι' αυτό ή 
κατόπιν εντολής του εποπτεύοντος Υπουργού. 

2. Η Διαχειριστική Επιτροπή συγκαλείται επίσης, υπο¬ 
χρεωτικά, με έγγραφη αίτηση τριών (3) τουλάχιστον τα¬ 
κτικών μελών αυτής και εντός τεσσάρων (4) ημερών από 
την υποβολή της αίτησης, στην οποία πρέπει να αναγρά¬ 
φεται το θέμα για το οποίο ζητείται η σύγκληση της Επι¬ 
τροπής, το οποίο συζητείται πριν από τα θέματα της ημε¬ 
ρήσιας διάταξης. Σε περίπτωση μη απαρτίας, το θέμα 
τούτο αναγράφεται πρώτο στην ημερήσια διάταξη της 
επόμενης τακτικής συνεδρίασης. Η Διαχειριστική Επιτρο¬ 
πή μπορεί με απόφασή της να καθορίζει ημέρες τακτών 
συνεδριάσεων. 

3. Η Διαχειριστική Επιτροπή συνεδριάζει στα Γ ραφεία 
της Κεντρικής Διοίκησης του Οργανισμού Γεωργικών 
Ασφαλίσεων στην Αθήνα ή όπου αλλού ορισθεί με πράξη 
του Προέδρου αυτής. 

Άρθρο 2 

Ημερήσια Διάταξη 

1. Ο Πρόεδρος της Επιτροπής καταρτίζει την ημερήσια 
διάταξη των προς συζήτηση, κατά τη συνεδρίαση, θεμά¬ 
των, ανάλογα με τις υπηρεσιακές ανάγκες. 

2. Η Διαχειριστική Επιτροπή μπορεί να αποφασίζει την 
αναγραφή κάποιου θέματος στην ημερήσια διάταξη της 
επόμενης συνεδρίασης αυτής. 

Με αίτηση τριών (3) τουλάχιστον τακτικών μελών της 
Επιτροπής, που υποβάλλεται πριν από την κατάρτιση της 
ημερήσιας διάταξης, δύναται να ζητηθεί η αναγραφή θέ¬ 
ματος στην ημερήσια διάταξη, οπότε το θέμα αυτό εγ- 
γράφεται υποχρεωτικά από τον Πρόεδρο σ' αυτή. 

Σε περίπτωση μη απαρτίας το θέμα τούτο αναγράφεται 
πρώτο στην ημερήσια διάταξη της επόμενης τακτικής συ¬ 
νεδρίασης. 

3. Στην ημερήσια διάταξη αναγράφονται σαφώς και λε¬ 
πτομερώς τα προς συζήτηση θέματα. 

4. Η ημερήσια διάταξη μαζί με πρόσκληση σε συνεδρία¬ 
ση αποστέλλεται, με απόδειξη, στα τακτικά και αναπλη- 

ρωματικά μέλη τρεις (3) τουλάχιστον ημέρες πριν από τη 
συνεδρίαση, με εξαίρεση επείγουσες περιπτώσεις, κατά 
τις οποίες ο χρόνος αυτός μπορεί να συντομευθεί μέχρι 
24 ώρες. Στην πρόσκληση αναγράφεται ο τόπος, η ημε¬ 
ρομηνία και η ώρα συνεδρίασης. 

Μαζί με την ημερήσια διάταξη αποστέλλονται προς τα 
μέλη έγγραφες εισηγήσεις για τα σοβαρότερα από τα 
προς συζήτηση θέματα. 

5. Αν κατά τη συνεδρίαση απουσιάσει τακτικό μέλος το 
οποίο δεν είχε προσκληθεί, η συνεδρίαση είναι παράνο¬ 
μη. Το ίδιο ισχύει ακόμη και αν, αντ' αυτού, είχε μετάσχει 
το αντίστοιχο αναπληρωματικό μέλος. Αν υπήρξαν πλημ- 
μέλειες ως προς την κλήτευση μέλους, το συλλογικό όρ¬ 
γανο συνεδριάζει νομίμως αν αυτό είναι παρόν και δεν 
αντιλέγει για την πραγματοποίηση της συνεδρίασης. 

6. Εάν κάποιο τακτικό μέλος κωλύεται να παραστεί σε 
συνεδρίαση της Επιτροπής οφείλει να ειδοποιήσει αμέ¬ 
σως το γραμματέα της Επιτροπής. 

7. Η νομιμότητα της σύνθεσηςτου συλλογικού οργάνου 
δεν επηρεάζεται από την τυχόν εναλλαγή των μετεχόντων 
μελών σε διαδοχικές συνεδριάσεις. 

8. Αμέσως μετά την αποστολή των προσκλήσεων κατα¬ 
τίθεται ο φάκελος των προς συζήτηση κατά τη συνεδρία¬ 
ση θεμάτων, μαζί με όλα τα σχετικά έγγραφα, στο γραμ¬ 
ματέα της Επιτροπής, απ' όπου μπορούν να λάβουν γνώ¬ 
ση τα μέλη αυτής και να ζητήσουν οποιαδήποτε στοιχεία 
υποβοηθούν τη συζήτηση στην Επιτροπή. 

Άρθρο 3 

Απαρτία 

1. Η Επιτροπή βρίσκεται σε απαρτία αν τα παρόντα μέ¬ 
λη είναι περισσότερα από τα απάντα. Κατ' εξαίρεση για τη 
λήψη αποφάσεων σύναψης συμβάσεων ή προγραμματι¬ 
κών συμβάσεων ή καταγγελίας αυτών, η Επιτροπή βρί¬ 
σκεται σε απαρτία όταν παρίστανται πέντε (5) μέλη αυτής. 

Η απαρτία πρέπει να υπάρχει σε όλη τη διάρκεια της συ¬ 
νεδρίασης. 

2. Εάν μισή ώρα, μετά την προσδιοριζόμενη για την 
έναρξη των συνεδριάσεων, δεν έχει επιτευχθεί απαρτία, ο 
Πρόεδρος, με αίτημα της πλειοψηφίας των παρόντων, 
υποχρεούται να κηρύξει ματαιωθείσατη συνεδρίαση. 

3. Σε περίπτωση μη επίτευξης απαρτίας αποστέλλονται 
στα μέλη νέες προσκλήσεις. 

Άρθρο 4 
Συνεδρίαση 

1. Αφού διαπιστωθεί από τον Πρόεδρο απαρτία των με¬ 
λών της Επιτροπής, ο Γραμματέας διαβάζει τα πρακτικά 
της προηγούμενης συνεδρίασης, τα οποία επικυρώνο¬ 
νται υπογραφόμενα από τον Πρόεδρο, τα μέλη που με¬ 
τείχαν στη συνεδρίαση και το Γραμματέα. 

Εάν κατά την επικύρωση προβληθεί οποιαδήποτε αντίρ¬ 
ρηση μέλους, ο Πρόεδρος ενεργεί εξακρίβωση και γίνο¬ 
νται οι τυχόν θεωρηθείσες ως επιβεβλημένες διορθώ¬ 
σεις. 

2. Η συζήτηση των θεμάτων γίνεται κατά τη σειρά ανα¬ 
γραφής τους στην ημερήσια διάταξη. Η Διαχειριστική 
Επιτροπή δύναται να μεταβάλλει τη σειρά αυτή. 

Η Επιτροπή δύναται μετά από πρόταση του Προέδρου 
ή μελών αυτής να προβεί στη συζήτηση θέματος εκτός 
ημερήσιας διάταξης, αν είναι παρόντα όλα τα τακτικά μέ¬ 
λη της Επιτροπής και συμφωνούν για τη συζήτησή του. 

3. Για τα προς συζήτηση στην Επιτροπή θέματα ειση¬ 


γείται ο Πρόεδρος αυτής, ο οποίος μπορεί να αναθέσει 
την εισήγηση ορισμένων θεμάτων στο Γενικό Διευθυντή ή 
σε Προϊσταμένους αυτοτελών Υπηρεσιακών μονάδων 
του Οργανισμού. Η Επιτροπή δύναται να αναθέσει την ει¬ 
σήγηση ορισμένων θεμάτων και σε ένα ή περισσότερα μέ¬ 
λη αυτής. 

4. Οι αποφάσεις της Επιτροπής λαμβάνονται με απόλυ¬ 
τη πλειοψηφίατωνπαρόντων μελών. Οι ψηφοφορίες είναι 
φανερές εκτός εάν αφορούν προσωπικά θέματα, οπότε 
δύναται να διενεργηθεί μυστική ψηφοφορία κατά την κρί¬ 
ση του Προέδρου. Σε περίπτωση ισοψηφίας, προκειμέ- 
νου μεν περί φανερής ψηφοφορίας υπερισχύει η γνώμη 
υπέρ της οποίας δόθηκε η ψήφος του Προέδρου, προκει- 
μένου δε περί μυστικής ψηφοφορίας αυτή επαναλαμβά¬ 
νεται για μία ακόμη φορά και σε περίπτωση νέας ισοψη- 
φίας η πρόταση θεωρείται απορριφθείσα. 

Κατ' εξαίρεση για τη λήψη αποφάσεων περί σύναψης 
συμβάσεων ή προγραμματικών συμβάσεων ή καταγγε¬ 
λίας αυτών απαιτείται η πλειοψηφία τεσσάρων (4) μελών 
της Επιτροπής. 

Σε περίπτωση που διατυπωθούν επί ενός θέματος πε¬ 
ρισσότερες από δύο γνώμες, οι υποστηρίζοντες την 
ασθενέστερη ή τις ασθενέστερες γνώμες, από άποψη ψή¬ 
φων, οφείλουν κατά τη νεώτερη ψηφοφορία να ταχθούν 
υπέρ μιας από τις δύο επικρατέστερες. 

5. Εάν η συζητούμενη υπόθεση αφορά σε ιδιωτικά συμ¬ 
φέροντα μέλους της Επιτροπής ή συγγενούς αυτού μέχρι 
και του τετάρτου βαθμού, εξ' αίματος ή εξ' αγχιστείας, το 
μέλος αυτό δεν μπορεί ούτε να παραστεί κατά τη συζήτη¬ 
ση, ούτε να λάβει μέρος στην ψηφοφορία. 

Η περί εξαίρεσης απόφαση της Επιτροπής λαμβάνεται 
μετά από αίτηση του ως άνω μέλους, που υποχρεούται σε 
σχετική δήλωση, ή μετά από πρόταση οποιουδήποτε άλ¬ 
λου μέλους της Επιτροπής. 

6. Ο Πρόεδρος δικαιούται μέχρι το τέλος της συνεδρία¬ 
σης να αποσύρει οποιοδήποτε θέμα της ημερήσιας διά¬ 
ταξης, εφόσον μέχρι τη στιγμή εκείνη δεν έχει ληφθεί 
απόφαση. 

Άρθρο 5 

Πρακτικά - Τήρηση εχεμύθειας 

1. Τα πρακτικά των συνεδριάσεων τηρούνται από το 
Γ ραμματέα και καταχωρούνται σ' αυτά οι συζητήσεις, οι 
γνώμες καθώς και οι λαμβανόμενες αποφάσεις, οι οποίες 
αριθμούνται κατά έτος και κατά σειρά λήψης αυτών. 

2. Σε κάθε συνεδρίαση επικυρώνονται τα πρακτικά της 
προηγούμενης συνεδρίασης. Σε επείγουσες περιπτώσεις 
μπορεί η Επιτροπή κατά την ίδια συνεδρίαση να επικυρώ¬ 
σει τα πρακτικά αυτής ή να εξουσιοδοτήσει για την επικύ¬ 
ρωσή τους τον Πρόεδρο της Επιτροπής . 

3. Οι διεξαγόμενες κατά τις συνεδριάσεις συζητήσεις 
και οι λαμβανόμενες αποφάσεις είναι μυστικές μέχρι την 
επικύρωσή τους, εκτός αν δοθεί ειδική άδεια της Επιτρο¬ 
πής. 

4. Κατόπιν ειδικής αποφάσεως της Επιτροπής, επιτρέ¬ 
πεται η δημοσίευση ή ανακοίνωση περίληψης ή αποσπα¬ 
σμάτων των συζητήσεων και των ληφθεισών αποφάσεων 
ή και ολόκληρων των πρακτικών της συνεδρίασης. 

Οι συζητήσεις-αποφάσεις για προσωπικά ζητήματα και 
για όσα άλλα θέματα χαρακτηριστούν από την Επιτροπή 
εμπιστευτικά θεωρούνται πάντοτε μυστικές και δεν επι¬ 
τρέπεται επ' αυτών καμία ανακοίνωση. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21165 


Άρθρο 6 

Αρμοδιότητες Προέδρου της Επιτροπής 

1. Ο Πρόεδρος της Διαχειριστικής Επιτροπής, εκτός 
από τις αναφερόμενες στα προηγούμενα άρθρα αρμο¬ 
διότητες, έχει και τις ακόλουθες: 

α) Διευθύνει τις συνεδριάσεις της Επιτροπής. 

β) Καλεί, εάν κρίνει σκόπιμο, ενώπιον της Επιτροπής, 
υπαλλήλους του ΟΓΑ ή άλλα αρμόδια πρόσωπα ή Επι¬ 
τροπές για παροχή πληροφοριών, στοιχείων, γνωμοδο¬ 
τήσεων κ.λπ. 

γ) Προβαίνει σε δημοσιεύσεις, ανακοινώσεις, επί των 
αποφάσεων της Επιτροπής, εφόσον αυτές δύνανται να 
δημοσιευθούν ή να γνωστοποιηθούν ευρέως. 

2. Ο Πρόεδρος της Επιτροπής εκδίδει τις αναγκαίες 
πράξεις για την απρόσκοπτη λειτουργία της Επιτροπής 
και την εκτέλεση των αποφάσεων αυτής. 

Άρθρο 7 

Ενημέρωση μελών Επιτροπής 

Τα μέλη της Επιτροπής για κάθε ζήτημα που αφορά το 
Λογαριασμό Αγροτικής Εστίας επικοινωνούν με τον Πρό¬ 
εδρο και το Γενικό Διευθυντή, από τους οποίους δικαιού¬ 
νται να ζητήσουν πάσης φύσεως πληροφορίες. Τα μέλη 
δικαιούνται επίσης να υποβάλλουν προτάσεις ή ερωτή¬ 
σεις ενώπιον της Επιτροπής για την άσκηση ελέγχου επί 
ορισμένων ενεργειών σχετικών με το Λογαριασμό Αγρο¬ 
τικής Εστίας. Η συζήτηση επ' αυτών γίνεται σε χρόνο που 
ορίζεται από την Επιτροπή. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 24 Δεκεμβρίου 2002 

ΟΥΠΟΥΡΓΟΣ 

ΔΗΜΗΤΡΗΣ ΡΕΓΙΠΑΣ 

-♦- 

Αριθ. 32341 (2) 

Αύξηση του επιδόματος ανεργίας από 1.1.2003, σύμφω¬ 
να με τις διατάξεις της παρ. 1 του άρθρου 12 του Ν. 
2224/94. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του άρθρου 29 του Ν. 1558/85 «Κυβέρ¬ 
νηση και Κυβερνητικά όργανα» (ΦΕΚ 137/Α/85) 

2) Τις διατάξεις του Π.Δ. 368/89 (ΦΕΚ 163/Α) «Οργανι¬ 
σμός Υπουργείου Εργασίας και Κοινωνικών Ασφαλίσε¬ 
ων». 

3) Τις διατάξεις της παρ. 1 του άρθρου 12του Ν. 2224/ 
94 (ΦΕΚ 112/Α/94) «Ρύθμιση θεμάτων εργασίας συνδικα¬ 
λιστικών δικαιωμάτων, υγιεινής και ασφάλειας των εργα¬ 
ζομένων και οργάνωσης Υπουργείου Εργασίας και των 
εποπτευόμενων από αυτό νομικών προσώπων και άλλες 
διατάξεις». 

4) Τις διατάξεις της παρ. 2του άρθρου 1 του Ν. 2469/97 
«Περιορισμός και βελτίωση της αποτελεσματικότητας 
των κρατικών δαπανών» (ΦΕΚ38/Α/97) 

5) Την 3723/11.12.2002 απόφαση του Δ.Σ. του ΟΑΕΔ 
(αριθμ. συνεδρίασης 53/11.12.2002) που μας υποβλήθηκε 
με το Β 128342/19.12.2002 έγγραφό του, αποφασίζουμε: 

Εγκρίνουμε την αύξηση του βασικού ημερήσιου επιδό¬ 
ματος ανεργίας που ισχύει την 31.12.2002, κατά ποσοστό 


7% δηλαδή από 10,58 ευρώ σε 11,32 ευρώ (μηνιαίως 283 
ευρώ) και αύξηση του ανώτερου ημερήσιου επιδόματος 
ανεργίας από 11,19 ευρώ σε 11,97 ευρώ (μηνιαίως 299,25 
ευρώ). Η αύξηση αυτή θα χορηγηθεί σε όσους καταβάλ¬ 
λεται επίδομα ανεργίας από 1.1.2003 ανεξάρτητα από την 
ημερομηνία της πρώτης εγγραφής τους. Η πιθανή δαπά¬ 
νη αύξησης θα ανέλθει σε 38.850.000 ευρώ και θα βαρύνει 
τους ΚΑΕ 0551 Γ, 0552Β, 0651,0651 Α, 0651 Β, 0652, 067Ρ. 

Η απόφαση αυτή δεν εμπίπτει στις διατάξεις του άρ¬ 
θρου 22 του Ν. 2362/95 (Περί δημοσίου λογιστικού) και 
για το λόγο αυτό δεν απαιτείται σύμπραξη του Υπουργού 
Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2002 

Ο ΥΠΟΥΡΓΟΣ 

ΔΗΜΗΤΡΗΣΡΕΠΠΑΣ 
-♦- 

Αριθ. 32163 (3) 

Καταβολή έκτακτης οικονομικής ενίσχυσης στους 
φρεατορύχους Ν. Λάρισας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα (ΦΕΚ 137/Α'). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις του άρθρου 46 του Ν. 2698/53 όπως 
τροποποιήθηκε με το άρθρο 38 του Ν. 2224/94. 

5. Την 3485/3.12.2002 απόφαση του Δ.Σ. του ΟΑΕΔ 
(αριθμ. συνεδρ. 52/3.12.2002) που μας υποβλήθηκε με το 
Β 127289/10.12.2002 έγγραφό του, αποφασίζουμε: 

Εγκρίνουμε την καταβολή έκτακτης οικονομικής ενίσχυ¬ 
σης από 587 Ευρώ στους δύο υπερήλικους φρεατορύχους 
Ν. Λάρισας, Κουκουράβα Κων/νο καιΤσιτσάνη Αντώνιο. 

Η δαπάνη ανέρχεται στο ποσό των 1174 Ευρώ και θα βα- 
ρύνειτον Κ.Α. 2641 του προϋπολογισμού του ΟΑΕΔ, όπου 
υπάρχει η αναγκαία πίστωση. 

Από τις διατάξεις της παρούσας δεν προκαλείται δαπά¬ 
νη σε βάρος του κρατικού προϋπολογισμού καιωςεκτού- 
του δεν εμπίπτει στις διατάξεις της παραγρ. 3 του άρθρου 
22 του Ν. 2362/95 (περί δημοσίου λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2002 

Ο ΥΠΟΥΡΓΟΣ 

ΔΗΜΗΤΡΗΣΡΕΠΠΑΣ 
-♦- 

Αριθ. ΥΙΟα/Γ.Π.122564 (4) 

Διαδικασία και τρόπος διορισμού ειδικευμένων γιατρών 
για εξειδίκευση στην Λοιμωξιολογία. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: α) του Π.Δ. 386/95 «Καθορισμός της 

εξειδίκευσης στη Λοιμωξιολογία και της εξειδίκευσης 
στην Κλινική Μικροβιολογία» (Φ.Ε.Κ. 216/Α/25.10.95) 

β)τουΠ.Δ. 161/01 «Τροποποίησητου Π.Δ. 386/25.10.95 
(Φ.Ε.Κ. 146/Α/3.7.2001). 

2. Την Υ7/Γ.Π.οικ. 86981/5.9.2002(Φ.Ε.Κ. 1206/Β/ 
18.9.2002 απόφαση του Υπουργείου Υγείας και Πρόνοιας. 

3. Τις 3/160ης Ολομ/18.5.2000 και 3/170η Ολομ./ 8.11.2002 
αποφάσεις του ΚΕΣΥ. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Καθορίζουμε εφεξής τη διαδικασία και τον τρόπο διορι¬ 
σμού ειδικευμένων σε Νοσοκομεία για εξειδίκευση στην 
Λοιμωξιολογία. 

1. Για τον διορισμό ειδικευμένων γιατρών προς εξειδί- 
κευση επί διετή συνεχή υπηρεσία και εκπαίδευση στις Μο¬ 
νάδες των Παθολογικών και Παιδιατρικών Κλινικών, οι 
οποίες έχουν αναγνωρισθεί ως κατάλληλες για εξειδίκευ- 
ση, οι ενδιαφερόμενοι γιατροί μπορούν να απευθύνονται 
στη Δ/νση Προσωπικού του Υπουργείου και να υποβάλ¬ 
λουν τα εξής δικαιολογητικά: 

α) Αίτηση του ενδιαφερομένου 

β) Αντίγραφο πτυχίου ή φωτοτυπία αυτού επικυρωμένη 
(για τους γιατρούς που έχουν τελειώσει ιατρική σε χώρα 
μέλος της Ε.Ε. άδεια άσκησης ιατρικού επαγγέλματος, 
για τους γιατρούς που έχουν τελειώσει ιατρική σε χώρα 
εκτός Ε.Ε. βεβαίωση ΔΙΚΑΤΣΑ) 

γ) Τίτλο ιατρικής ειδικότητας 

δ) Βεβαίωση εκπλήρωσης υπηρεσίας υπαίθρου ή νόμι¬ 
μης απαλλαγής 

ε) Φωτοαντίγραφο του δελτίου ταυτότητας ή άλλου εγγρά¬ 
φου δημόσιας αρχής, από το οποίο να προκύπτει η Ιθαγένεια. 

2. Στην αίτηση διορισμού οι ενδιαφερόμενοι γιατροί 
πρέπει να μνημονεύουν την Μονάδα και το συγκεκριμένο 
Νοσοκομείο που επιθυμούν να εξειδικευθούν. 

3. Αιτήσεις συμμετοχής μπορούν να υποβάλλουν ειδι¬ 
κευμένοι γιατροί κάτοχοι τίτλου ιατρικής ειδικότητας Πα¬ 
θολογίας ή Παιδιατρικής. 

4. Τα Νοσηλευτικά Ιδρύματα υποχρεούνται να ενημε¬ 
ρώνουν εγγράφως τη Δ/νση Προσωπικού Ν.Π. του 
Υπουργείου για τις κενές θέσεις μόλις κενώνονται με τα 
στοιχεία των αποχωρούντων γιατρών και τις ημερομηνίες 
αποχώρησης τους. 

5. Η Δ/νση Προσωπικού Ν.Π. του Υπουργείου μετά την 
κατά τα ανωτέρω ενημέρωσή της υποχρεούνται να απο- 
στείλει τις αιτήσεις και τα δικαιολογητικά που τηρούνται 
σε αυτήν, στην αρμόδια για την επιλογή των γιατρών Επι¬ 
τροπή προς εξειδίκευση. 

6. Η επιλογή των υποψηφίων για την εξειδίκευση αυτή 
γίνεται μετά από προφορική συνέντευξη ενώπιον Επιτρο¬ 
πής αποτελούμενης από τον οικείο Διευθυντή - Λοιμωξιο- 
λόγοτου Παθολογικού ή Παιδιατρικού τμημ. που έχειεπι- 
λεγεί για χορήγηση εξειδίκευσης, ο οποίος και προε¬ 
δρεύει της Επιτροπής και από δύο Διευθυντές 
Παθολόγους - Λοιμωξιολόγους άλλων Νοσοκομείων πού 
έχουν ορισθεί ως Κέντρα εξειδίκευσης του ίδιου Πε.Σ.Υ. 

7. Οι Επιτροπές αυτές συγκροτούνται με απόφαση του 
Υπουργού Υγείας και Πρόνοιας. 

Χρέη Γραμματέωςτης Επιτροπής εκτελεί υπάλληλος του 
ως άνω Υπουργείου, ο οποίος ορίζεται με την ίδια απόφαση. 

Έδρα της Επιτροπής ορίζεται η Κεντρική Υπηρεσία του 
Υπουργείου. 

8. Σε κάθε αναγνωρισμένο Κέντρο για την χορήγηση 


εξειδίκευσης στη Λοιμωξιολογία συνιστώνται δύο (2) θέ¬ 
σεις εξειδικευομένων, έκτων οποίων η μία καταλαμβάνε¬ 
ται από γιατρό του Ε.Σ.Υ. και η δεύτερη από νέο διορισμό. 

9. Η ακριβής ημερομηνία της προφορικής συνέντευξης 
θα γνωστοποιείται στους ενδιαφερομένους με ανάρτηση 
πίνακα σε κάθε Μονάδα Νοσοκομείου και στο Κεντρικό 
Κατάστημα του Υπουργείου (Αριστοτέλους 17 - Αθήνα). 

10. Η Επιτροπή συντάσσει πρακτικό επιλογής των υπο¬ 
ψηφίων επαρκώς αιτιολογημένο το οποίο υποβάλλει στο 
Υπουργείο μέσα σε δέκα (10) ημέρες από την ημερομηνία 
συνεδρίασης αυτής. 

11. Οι γιατροί μετά το τέλος της εξειδίκευσης και πριν 
την χορήγηση του πιστοποιητικού εξειδίκευσης προσέρ¬ 
χονται σε επιτυχείς εξετάσεις ενώπιον Επιτροπής, η 
οποία αποτελείται από ένα Μέλος ΔΕΠ πρώτης βαθμίδας 
με πλήρη και αποκλειστική επιστημονική απασχόληση 
στο γνωστικό αντικείμενο της Λοιμωξιολογίας, και δύο 
Δ/ντές Μονάδων εξειδικευμένους στη Λοιμωξιολογία, ως 
μέλη. 

Πρόεδρος της Επιτροπής ορίζεται το μέλος ΔΕΠ. 

Η Επιτροπή συγκροτείται με απόφαση του Γεν. Γραμ¬ 
ματέα του Υπουργείου Υγείας και Πρόνοιας. 

Με την ίδια απόφαση ορίζεται ένας υπάλληλος του αυ¬ 
τού Υπουργείου, ως Γραμματέας αυτής. 

Έδρα της Επιτροπής ορίζεται το Κατάστημα της Κε¬ 
ντρικής Υπηρεσίας του Υπουργείου Υγείας και Πρόνοιας. 

Οι εξετάσεις διενεργούνται σε ημερομηνία που καθο¬ 
ρίζεται από την εξεταστική Επιτροπή και γνωστοποιείται 
με ανακοίνωση, που αναρτάται στο Κεντρικό Κατάστημα 
του Υπουργείου και στα Νοσηλευτικά Ιδρύματα που πα¬ 
ρέχουν εξειδίκευση στη Λοιμωξιολογία. 

12. Σε περίπτωση αποτυχίας ο υποψήφιος έχει την δυ¬ 
νατότητα να προσέλθει εκ νέου για εξέταση κατά την επο¬ 
μένη εξεταστική περίοδο ή και σε προσεχείς περιόδους. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Δεκεμβρίου 2002 

Ο ΥΠΟΥΡΓΟΣ 

Κ. ΣΤΕΦΑΝΗΣ 
-Φ- 

Αριθ. ΥΙΟγ/οικ. 126893 (5) 

Καθορισμός κριτηρίων διορισμού Αγροτικών γιατρών σε 
Κέντρα Υγείας και Περιφερειακά Ιατρεία. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 67/68 άρθρο 1 παρ. 1 
β. Του Ν. 1397/83 άρθρο Μπαρ. 1 
γ. Του Ν. 1579/85 άρθρο 4 παρ. 2 
δ. Του Ν. 1759/88 άρθρο 54 παρ. 1 
ε. Του Ν. 1963/91 άρθρο 20 παρ. 3 
στ. Του Ν. 2194/94 άρθρο 5 παρ. 1 
ζ. Του Ν. 2519/97 άρθρο 26 
η. Του Ν. 2646/98 άρθρο 28 
θ. Του Ν. 2716/99 άρθρο 24 παρ. 10 
ι. Του Ν. 2737/99 άρθρο 21 παρ. 4 

2. Τα από 19.7.2002 και 9.9.2002 έγγραφα του ΚΕ.Σ.Υ. 

3. Τις ανάγκες της Υπηρεσίας, αποφασίζουμε: 

Α. Ορίζουμε όπως για την τοποθέτηση Αγροτικών για¬ 
τρών σε Κέντρα Υγείας και Περιφερειακά Ιατρεία, για την 

εκπλήρωση της υποχρεωτικής υπηρεσίας υπαίθρου του 
Ν.Δ. 67/68, ακολουθείται η παρακάτω διαδικασία: 

1. Η Υπηρεσία κάθε δεύτερη Τετάρτη καταρτίζει κατά¬ 
σταση των κενών και κενούμενων θέσεων Αγροτικών για¬ 
τρών Υπηρεσίας Υπαίθρου σε Κέντρα Υγείας και Περιφε¬ 
ρειακά Ιατρεία, ύστερα από προτάσεις των Νοσοκομείων 
και στη συνέχεια αναρτά αυτή σε ειδική θέση, στην είσο¬ 
δο του Υπουργείου. Η κατάσταση ισχύει μέχρι και την Πα¬ 
ρασκευή της ίδιας εβδομάδας. Οι θέσεις προκηρύσσο¬ 
νται (5) πέντε μήνες πριν την λήξη της θητείας των για¬ 
τρών που υπηρετούν σε αυτές. 

Στις κενές και κενούμενες θέσεις των γιατρών υπηρε¬ 
σίας υπαίθρου διορίζονται κατά προτεραιότητα γιατροί 
με ειδικότητα Γενικής Ιατρικής. 

Αν δεν υπάρχουν υποψήφιοι με ειδικότητα Γ ενικής Ια¬ 
τρικής στις θέσεις που ανακοινώνονται, τοποθετούνται 
γιατροί υπόχρεοι υπηρεσίας υπαίθρου σύμφωνα με την 
παρακάτω διαδικασία. 

Για τις ανωτέρω θέσεις οι ενδιαφερόμενοι γιατροί 
υπόχρεοι και με θητεία μπορούν να υποβάλλουν σχε¬ 
τική έντυπη αίτηση για (2) δύο κενές ή κενούμενες 
θέσεις, μαζί με τα απαιτούμενα δικαιολογητικά για 
τον διορισμό τους, μεταξύ των οποίων είναι και η νό¬ 
μιμη αναβολή από το στρατό το χρονικό διάστημα 
της οποίας να είναι για μεν τους υπόχρεους υπηρε¬ 
σίας υπαίθρου τουλάχιστον (6) έξι μήνες κατά την 
ημερομηνία υποβολής της αίτησης, για δε τους με 
θητεία (μη υπόχρεους) να είναι τουλάχιστον ένα (1) 
έτος. 

Πέραν της προθεσμίας αυτής, αιτήσεις δεν γίνονται δε¬ 
κτές. 

2. Η επιλογή των υπόχρεων γιατρών για τοποθέτηση 
στις ανακοινούμενες κενές και κενούμενες θέσεις, γίνεται 
με αυστηρή βαθμολογική σειρά, όπως προκύπτει από τα 
κατωτέρω κριτήρια. 

Η βαθμολογική σειρά καθορίζεται με βάσει τα παρακά¬ 
τω κριτήρια και τον αντίστοιχο συντελεστή βαθμολόγη¬ 


σης σε καθένα απ’ αυτά. 

ΚΡΙΤΗΡΙΑ ΒΑΘΜΟΣ 

α. Εντοπιότητα 4 

(που προκύπτει από 

Δημοτολόγιο για το Νομό του) 

β. Οικογενειακή κατάσταση: 4 

Έγγαμος ή διαζευγμένος - 

η με παιδιά ή άγαμη 

μητέρα ή άγαμος πατέρας. 

Μητρότητα - Πατρότητα: για κάθε παιδί 3 

γ. Συνυπηρέτηση (με τον ή την σύζυγο) 

(με βεβαίωση δημόσιας υπηρεσίας) 4 

δ. Ημερομηνία κτήσης πτυχίου: ανά δίμηνο 1 

συμπληρωμένο, 
ε. Βαθμός πτυχίου: 

Λίαν καλώς 1 

Άριστα 2 

Για πτυχία Ιταλικών Πανεπιστημίων: 

72/110-94/110 1 

95/110-110/110 2 


Γ ια πτυχία λοιπών Πανεπιστημίων της αλλοδαπής και 
προκειμένου να καθοριστεί η βαθμολογία αυτών ως προς 
την αντίστοιχη των Ελληνικών Πτυχίων, οι ενδιαφερόμε¬ 
νοι οφείλουν να προσκομίζουν σχετική βεβαίωση από το 
ΔΙΚΑΤΣΑ. 


3. α. Γ ια τους γιατρούς, που κατέχουν πτυχία Πανεπι- 
στημίωντης αλλοδαπής εκτός χωρών - μελώντης Ε.Ε. και 
που έχουν την Ελληνική Ιθαγένεια από τη γέννησή τους, 
ο υπολογισμός των βαθμών ως προς την ημερομηνία κτή¬ 
σεως του πτυχίου τους αρχίζει από την ημερομηνία έκδο¬ 
σης της σχετικής πράξης αναγνώρισης του πτυχίου τους 
από το ΔΙΚΑΤΣΑ, για δε τις περιπτώσεις των γιατρών που 
κατέχουν πτυχία Ιατρικών Σχολών χωρών - μελών της 
Ε.Ε., από την ημερομηνία κτήσης του πτυχίου τους. 

β. Οι γεννηθέντες εκτός Ελλάδας, γιατροί, υποχρεού- 
νται μεταξύ των λοιπών δικαιολογητικών να προσκομί¬ 
ζουν βεβαίωση από το Τμήμα Ιθαγένειας του Υπουργείου 
Εσωτερικών ή από το Δήμο ή την Κοινότητα απάτην οποία 
να προκύπτει η κτήση της Ελληνικής Ιθαγένειας, από τη 
γέννησή τους. 

4. α. Γ ιατροί που έχουν ιθαγένεια Κράτους - Μέλουςτης 
Ευρωπαϊκής Ένωσης επιτρέπεται να διορίζονται σε κενές 
και κενούμενες θέσεις γιατρών υπηρεσίας υπαίθρου σύμ¬ 
φωνα με το σύστημα επιλογής των παραγράφων 2 και 3α, 
εφόσον δεν έχουν τύχει απαλλαγής της υποχρέωσης 
υπηρεσίας υπαίθρου ως αλλοδαποί ή κατέχουντίτλο ειδι¬ 
κότητας από το εξωτερικό και υποχρεούται να εκπληρώ¬ 
σουν την υπηρεσία υπαίθρου στην Ελλάδα. 

β. Σε περίπτωση που έχει προηγηθεί χορήγηση απαλ¬ 
λαγής, αυτοί επιτρέπεται να τοποθετούνται σύμφωνα με 
αιτούμενη προτίμησή τους σε κενές και κενούμενες θέ¬ 
σεις της αντίστοιχης προκήρυξης για τις οποίες δεν εκ¬ 
δηλώνεται ενδιαφέρον από υπόχρεους γιατρούς, εφόσον 
δεν εκκρεμεί αίτησή τους για ειδικότητα ή κατέχουν τίτλο 
ειδικότητας. 

γ. Απαραίτητη προϋπόθεση διορισμού τους είναι η 
επαρκής γνώση της ελληνικής γλώσσας και της ιατρικής 
ορολογίας βεβαιωμένη από το ΚΕ.Σ.Υ. 

δ. Η εξέταση της γλώσσας δεν απαιτείται για τους για¬ 
τρούς ιθαγένειας Κράτους - Μέλουςτης Ε.Ε., οι οποίοι εί¬ 
ναι απόφοιτοι Ελληνικών πανεπιστημίων ή έχουν αποκτή¬ 
σει τίτλο ειδικότητας στην Ελλάδα ή έχουν πιστοποιητικό 
ευδόκιμης άσκησης τουλάχιστον έξι (6) μηνών από το κα¬ 
τά το νόμο αρμόδιο Όργανο Ελληνικού Νοσοκομείου, 
στο οποίο είχαν τοποθετηθεί ως υπεράριθμοι αλλοδαποί 
για ειδίκευση. 

5. α. Γ ια τους αλλοδαπούς γιατρούς που αποκτούν την 
Ελληνική Ιθαγένεια, ο υπολογισμός των βαθμών ως προς 
την ημερομηνία κτήσης του πτυχίου τους αρχίζει από την 
ημερομηνία δημοσίευσης της σχετικής απόφασης πολι¬ 
τογράφησης στην Εφημερίδα της Κυβέρνησης. 

β. Για τους αλλοδαπούς γιατρούς που έχουν αποκτήσει 
την Ελληνική Ιθαγένεια και συνεχίζουν να υπηρετούν ως 
ειδικευόμενοι αλλοδαποί υπότροφοι, ο υπολογισμός των 
βαθμών ως προς την ημερομηνία κτήσης του πτυχίου 
τους αρχίζει από την ημερομηνία διαγραφής τους από 
την θέση του ειδικευομένου αλλοδαπού υπότροφου. 

6. Το σύστημα επιλογής, που αναφέρεται στην παρ. 2 
της παρούσας απόφασης, δεν ισχύει για τους ομογενείς 
εκ Κύπρου γιατρούς, οι οποίοι προκειμένου να ειδικευ- 
θούν, υπέβαλαν Υπεύθυνη Δήλωση ότι δεν θα ασκήσουν 
το ιατρικό επάγγελμα μετά το πέραςτης ειδίκευσής τους, 
στην Ελλάδα. Αυτοί, προκειμένου να εκπληρώσουν την 
υποχρέωση υπηρεσίας υπαίθρου του Ν .Δ. 67/68, τοποθε¬ 
τούνται σύμφωνα με αιτούμενη προτίμησή τους, σε κενές 
και κενούμενες θέσεις της αντίστοιχης κατάστασης για 
τις οποίες δεν εκδηλώνεται ενδιαφέρον από υπόχρεους 
γιατρούς. 

Σε περίπτωση δύο (2) ή περισσοτέρων υποψηφίων Κυ¬ 
πρίων γιατρών για την ίδια θέση εφαρμόζεται το σύστημα 
επιλογής των παρ. 2 και 3α. 

7. Για τους ομογενείς εκ Βορείου Ηπείρου, Ίμβρου, Τε¬ 
νέδου και Κωνσταντινούπολης γιατρούς, ο υπολογισμός 
των βαθμών ως προς την ημερομηνία κτήσης του πτυχίου 
τους, αρχίζει από την ημερομηνία έκδοσης της σχετικής 
πράξης αναγνώρισης του πτυχίου τους από το ΔΙΚΑΤΣΑ, 
για δε τις περιπτώσεις των γιατρών που κατέχουν πτυχία 
Ιατρικών Σχολών χωρών - Μελών της Ε.Ε., από την ημε¬ 
ρομηνία κτήσεως του πτυχίου τους. 

8. Στην περίπτωση ισοβαθμίας επικρατέστερος είναι 
εκείνος ο γιατρός που η κτήση του πτυχίου του είναι νω¬ 
ρίτερα. Όταν οι ισοβαθμούντες έχουν την ίδια ημερομη¬ 
νία κτήσης πτυχίου, γίνεται κλήρωση παρουσία τους για 
την επιλογή εκείνου του γιατρού που θα διοριστεί. 

9. Σε περίπτωση ακύρωσης της αίτησης μετά την λήξη 
της προθεσμίας της προκήρυξης και εφόσον είναι επι¬ 
κρατέστεροι για τις κενές και κενούμενες θέσεις που επι¬ 
λέγουν ή μη αποδοχής του διορισμού ή διακοπής της τρί¬ 
μηνης υποχρεωτικής εκπαίδευσης ή διακοπής της ετή¬ 
σιας υπηρεσίας υπαίθρου, σε επόμενη διεκδίκηση 
θέσεων σε Κέντρα Υγείας και Περιφερειακά Ιατρεία, δεν 
έχουν δικαίωμα επιλογής αλλά διορίζονται τοποθετού¬ 
νται εκ νέου για εκπλήρωση ή συμπλήρωση των σχετικών 
υποχρεώσεώντους σε κενά Περιφερειακά Ιατρεία και Κέ¬ 
ντρα Υγείας τα οποία κρίνει η Υπηρεσία ότι πρέπει να κα¬ 
λυφθούν. 

Οι ανωτέρω κυρώσεις δεν ισχύουν για γιατρούς που κα¬ 
τέχουν τίτλο ειδικότητας στους οποίους σε περίπτωση 
ακύρωσης της αίτησης μετά τη λήξη της προθεσμίας της 
προκήρυξης και εφόσον είναι επικρατέστεροι για τις κε¬ 
νές και κενούμενες θέσεις που επιλέγουν ή μη αποδοχής 
του διορισμού τους, αφαιρούνται πέντε (5) βαθμοί και σε 
περίπτωση διακοπής της ετήσιας υπηρεσίας υπαίθρου 
αφαιρούνται οκτώ (8) βαθμοί. 

10. Γιατροί μή υπόχρεοι υπηρεσίας υπαίθρου του Ν.Δ. 
67/68 μπορούν να διεκδικούν με αίτησή τους μόνο από 
την ειδική προκήρυξη που ανακοινώνεται κάθε δεύτερη 
Τετάρτη και ισχύει μέχρι και Παρασκευή της ίδιας εβδο¬ 
μάδας, κενά μονοθέσια Περιφερειακά Ιατρεία και Κέ¬ 
ντρα Υγείας νησιών, στα οποία δεν λειτουργούν Νοσο¬ 
κομεία. 

Σε περίπτωση που υπάρχουν περισσότεροι του ενός 
υποψήφιοι για τις θέσεις με θητεία και ο επικρατέστερος 
από πλευράς μορίων έχει ήδη ολοκληρώσει ένα χρόνο με 
θητεία θα επιλέγεται ο αμέσως επόμενος επικρατέστε¬ 
ρος που δεν έχει διορισθεί ξανά με θητεία. 

Ο υπολογισμός των μορίων για τους ανωτέρω γιατρούς 
θα γίνεται με τον ίδιο ακριβώς τρόπο που ισχύει και για 
τους υπόχρεους υπηρεσίας υπαίθρου. 

Σε περίπτωση ακύρωσης της αίτησης μετά την λήξη 
της προθεσμίας της προκήρυξης ή μη αποδοχής του 
διορισμού τους ή διακοπής της νέας ετήσιας θητείας 
πριν την ολοκλήρωση του έτους σε επόμενη διεκδίκη¬ 
ση θέσεων σε κενά μονοθέσια Περιφερειακά Ιατρεία 
και Κέντρα Υγείας νησιών στα οποία δεν λειτουργούν 
Νοσοκομεία, δεν έχουν δικαίωμα επιλογής και τοποθε¬ 
τούνται εκ νέου σε κενά μονοθέσια Περιφερειακά Ια¬ 
τρεία τα οποία κρίνει η Υπηρεσία ότι πρέπει να καλυ¬ 
φθούν. 

Οι γιατροί μή υπόχρεοι υπηρεσίας υπαίθρου μπορούν 
να διεκδικούν τις ανωτέρω θέσεις εφόσον έχουν αναμονή 


για ειδικότητα, διάστημα πλέον των (12) δώδεκα μηνών ή 
κατέχουν τίτλο ειδικότητας. 

Για τους διοριζόμενους με θητεία (μη υπόχρεους υπη¬ 
ρεσίας υπαίθρου) δεν ισχύει η τρίμηνη υποχρεωτική εκ¬ 
παίδευση. 

11. Δεν επιτρέπεται μετάθεση ή αμοιβαία απόσπαση για 
τους Αγροτικούς γιατρούς. 

12. Μετά την ανακοίνωση των αποτελεσμάτων σε περί¬ 
πτωση που υποβληθεί αίτηση μη αποδοχής διορισμού 
από τον επικρατέστερο γιατρό η Υπηρεσία προχωρεί 
στον αμέσως επόμενο υποψήφιο γιατρό για την ίδια θέση 
και σε διάστημα δέκα (10) ημερών από την ανακοίνωση 
των αποτελεσμάτων. 

13. Κάθε προηγούμενη σχετική απόφασή μας παύει να 
ισχύει. 

14. Με την παρούσα απόφαση δεν προκαλείται δαπάνη 
στον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της θα αρχίσει 10 ημέρες μετά 
τη δημοσίευσή της. 

Αθήνα, 27 Δεκεμβρίου 2002 

Ο ΥΠΟΥΡΓΟΣ 

ΚΩΝ/ΝΟΣ ΣΤΕΦΑΝΗΣ 
-♦- 

Αριθ. Υ7α/Γ.Π. οικ. 126613 (6) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55. 

2. Τις διατάξεις του άρθρου 3 του Ν. 1278/82 όπως επα- 
ναφέρθηκαν σε ισχύ με τις διατάξεις του άρθρου 1 του Ν. 
2194/94. 

3. Τις διατάξεις του άρθρου 31 του Ν. 1397/83 όπως συ¬ 
μπληρώθηκαν με τις διατάξεις του άρθρου 20 παρ. 2 του 
Ν. 2519/97. 

4. Τις 4421, 4422/6.12.2002, 4423/25.11.2002, 4420/ 
10.12.2002 αποφάσεις της Εκτελεστικής Επιτροπής του 
ΚΕΣΥ. 

5. ΤηνΔΥ (3-4)α Γ.Π./οικ./73749/24.7.2002 (ΦΕΚ Β' 995/ 
2002) Απόφαση της Υφυπουργού Υγείας και Πρόνοιας 
για μεταβίβαση αρμοδιοτήτων και του δικαιώματος υπο¬ 
γραφής εγγράφων «Με Εντολή Υφυπουργού», στους Γ ε¬ 
νικούς Γ ραμματείς - Γ ενικούς Διευθυντές και ανωτέρους 
υπαλλήλους του Υπουργείου Υγείας και Πρόνοιας, απο¬ 
φασίζουμε: 

1. Κυρώνουμε τις ανωτέρω (4) σχετικές γνωμοδοτήσεις 
της Ε.Ε. του ΚΕΣΥ, με τις οποίες αναγνωρίζονται οι ακό¬ 
λουθες νοσοκομειακές μονάδες, ως κατάλληλες, για 
άσκηση των γιατρών στις αναφερόμενες ειδικότητες: 

1.1. Γεν. Νοσοκομείο Αλεξανδρούπολης 

Πανεπιστημιακή Ορθοπαιδική Κλινική: 

Πλήρη άσκηση στην Ορθοπαιδική 

2. Γεν. Νοσοκομείο Ν. Ιωνίας «Η ΑΓΙΑ ΟΛΓΑ» 

Β' Πανεπιστημιακή Ορθοπαιδική Κλινική: 

Πλήρη άσκηση στην Ορθοπαιδική 

3. Γεν. Νοσοκομείο Λαμίας 

Ορθοπαιδικό τμήμα: 

3 χρόνια άσκηση στην Ορθοπαιδική 

(Ορθοπαιδική καιτραυματιολογία Ενηλίκων). 

4. Γεν. Νοσοκομείο Σύρου 

Ακτινοδιαγνωστικό τμήμα: 

30 μήνες άσκηση στην Ακτινοδιαγνωστική 

(ήτοι 24 μήνες κλασσική Ακτινολογία και 6 μήνες αξονι¬ 
κή τομογραφία). 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 23 Δεκεμβρίου 2002 

Με εντολή Υφυπουργού 
Η Γενική Διευθύντρια 
Β. ΦΛΟΥΡΗ 

-♦- 

Αριθ. 73399/20071 (7) 

Συμπλήρωση της αριθ.64354/18248/5.10.2001 απόφα¬ 
σης των Υπουργών Εσωτερικών Δημόσιας Διοίκησης 
και Αποκέντρωσης και Μεταφορών και Επικοινωνιών 
«Συγκρότηση Επιτροπής Παρακολούθησης του Προ¬ 
γράμματος "ΠΟΛΙΤΕΙΑ" στο Υπουργείο Μεταφορών 
και Επικοινωνιών». 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. του άρθρου 18 παρ.18 του Ν. 2503/1997( ΦΕΚ107/ 
Α/30.5.1997) «Διοίκηση Οργάνωση, στελέχωσητης Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

β. Του άρθρου 2παρ. 4του Ν. 2880/2001 «Πρόγραμμα 
"ΠΟΛΙΤΕΙΑ" για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις» (ΦΕΚ 9/ 
30.1.2001τ.Α'). 

γ. Του Ν.Δ. 638/1970 όπως ισχύει. 

δ. του Π.Δ. 293/1999 «Οργανισμόςτου Υπουργείου Με¬ 
ταφορών και Επικοινωνιών» (Α/263). 


2. Την 68096/19463/31/10/01, απόφαση του Πρωθυ¬ 
πουργού και του Υπουργού Μεταφορών και Επικοινωνιών 
«Ανάθεση αρμοδιοτήτων του Υπουργού Μεταφορών και 
Επικοινωνιών στον Υφυπουργό Μεταφορών και Επικοινω¬ 
νιών» (ΦΕΚ 1484/Β/31.10.2001). 

3. Την ΔΙΔΙΜ/Φ.5/2019/31.1.2002 Κοινή Απόφαση των 
Υπουργών Εθνικής Οικονομίας και Οικονομικών και Εσω¬ 
τερικών Δημόσιας Διοίκησης και Αποκέντρωσης Κανονι¬ 
σμός Εφαρμογής του Προγράμματος "ΠΟΛΙΤΕΙΑ" (ΦΕΚ 
97/Β). 

4. Την 64354/18248/5.10.2001 Κοινή Απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Μεταφορών και Επικοινωνιών. 

Συγκρότηση Επιτροπής Παρακολούθησης του Προ¬ 
γράμματος "ΠΟΛΙΤΕΙΑ" στο Υπουργείο Μεταφορών και 
Επικοινωνιών (ΦΕΚ 1391 /Β), όπως τροποποιήθηκε με την 
30560/8321/24.5.2002 όμοια (ΦΕΚ 687/Β). 

5. Την ανάγκη τροποποίησης της παραπάνω (64354/ 
18348/2001) Κοινής Υπουργικής Απόφασης, όπως ισχύει, 
λόγω συμπλήρωσης των μελών της Επιτροπής παρακο¬ 
λούθησης Προγράμματος «ΠΟΛΙΤΕΙΑ» του Υπουργείου 
Μεταφορών και Επικοινωνιών (αντικατάσταση ενός μέ¬ 
λους), αποφασίζουμε: 

Αντικαθιστούμε το μέλος της Επιτροπής Παρακολού¬ 
θησης του Προγράμματος ΠΟΛΙΤΕΙΑ του Υπουργείου 
Μεταφορών και Επικοινωνιών Αθανάσιο Ακριβόπουλο δι¬ 
κηγόρο - Μετακλητό υπάλληλο στο Πολιτικό Γ ραφείο του 
Υφυπουργού Μεταφορών και Επικοινωνιών, λόγω απο¬ 
χώρησής του από το Πολιτικό Γ ραφείο του Υφυπουργού 
Μεταφορών και Επικοινωνιών, με την Αναστασία Σώκου 
ιδιώτη - ειδική επιστήμονα. 

Κατά τα λοιπά ισχύει η 64354/18248/2001 (ΦΕΚ 1391 /Β) 
Κοινή Υπουργική Απόφαση όπως έχει τροποποιηθεί. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 18 Δεκεμβρίου 2002 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΩΝ. ΣΚΑΝΔΑΛΙΔΗΣ ΕΜΜΑΝΟΥΗΛ ΣΤΡΑΤΑΚΗΣ 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουίΌ για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπί για δημοσιεύματα μετά το 1994 καθορίζεται σε 30 θογο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θογο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙειτιβί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυΐΌ 

ΘΙΙΓΟ 

θϋΙΌ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓπθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































